ועדת הכנסת, כנסת 15, פרוטוקול מספר 204, 2001-06-19 09:00

יוסי כץ: אני פותח את הישיבה.

יוסי כץ: יש ערעור אחד בלבד של חברת-הכנסת תמר גוז'נסקי בנושא "מותם של שני הילדים שנפלו לבור ספיגה ברהט.

יוסי כץ: " האם יש נציג של הנשיאות?

אריה האן: אני יכול לייצג את הנשיאות.

אתי בן-יוסף: חבר-הכנסת מלול צריך היה להגיע, אבל הוא לא הגיע.

אריה האן: חבר-הכנסת מלול איננו.

יוסי כץ: כמה מציעים היו?

אריה האן: שלושה.

אריה האן: בסך הכל הנשיאות אמרה שזה נושא מאד חשוב, אבל לא דחוף, כי לצערנו הרב האסון התרחש, ואפשר להגיש עליו הצעה רגילה.

אריה האן: זה מה שנאמר.

תמר גוז'נסקי: אפשר על כל דבר להגיש הצעות רגילות.

תמר גוז'נסקי: המצב של בטיחות ילדים בנגב הוא החמור ביותר בארץ.

תמר גוז'נסקי: העובדה ששני הילדים האלה מתו יכולה להיות מקרה, אבל אני רוצה לומר שבאופן שיטתי יש מקרים כאלה בכל שבוע, כאשר בעצם לא עושים דבר כדי להגן על הילדים.

תמר גוז'נסקי: מדובר ברשלנות פושעת של אנשים שמפעילים כל מיני מתקנים, אבל מדובר גם בחוסר מודעות חברתית, ציבורית ושל ההורים.

תמר גוז'נסקי: בשבוע שעבר דנו בכנסת במסגרת שבוע הבטיחות בעניין בטיחות הילדים.

תמר גוז'נסקי: מדובר בילדים שמתו, כי הם הלכו לשחק במים.

תמר גוז'נסקי: לכן זה קשור להרבה מאד שאלות אחרות.

תמר גוז'נסקי: אני לא חושבת שיש דברים הרבה יותר דחופים מהנושא הזה.

יוסי כץ: במיוחד מאחר שמדובר בילדים, אני מציע לקבל את הערעור.

יוסי כץ: מי בעד קבלת הערעור?

יוסי כץ: מי נגד?

יוסי כץ: בעד – כולם נגד – אין נמנעים – אין הערעור על החלטת יו"ר הכנסת והסגנים שלא לאשר את דחיפות ההצעה לסדר-היום של חברת-הכנסת תמר גוז'נסקי בנושא "מותם של שני הילדים שנפלו לבור ספיגה ברהט" התקבל.

יוסי כץ: הערעור התקבל.